	[image: image1.jpg]



РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00426/2016-06
22.04.2016. године
Б е о г р а д
	


На основу члана 14. и члана 16. став 8. тачка 3.  Закона о високом образовању („Службени гласник РС'', бр. 76/05, 100/07   аутентично тумачење 97/08 и 44/10), и Правилника о стандардима и поступку за акредитацију високошколских установа и студијских програма  („Службени гласник РС'', бр. 106/06, 112/08, 70/11, 101/12 - I - 25, 101/12 - I - 26, 13/14)  Комисија за акредитацију и проверу квалитета, на седници одржаној 22.04.2016.  године, у Београду, донела је

Р Е Ш Е Њ Е 

 Одбија се захтев за акредитацију студијског програма који је поднела високошколска установа УНИВЕРЗИТЕТ СИНГИДУНУМ-ПОСЛОВНИ ФАКУЛТЕТ ВАЉЕВО, са седиштем у  DOCVARIABLE ConvertString(Adresa,1,5) \* MERGEFORMAT Железничка 8,  DOCVARIABLE ConvertString(Sediste,1,5) \* MERGEFORMAT ВАЉЕВО, ПИБ:  DOCVARIABLE PIB \* MERGEFORMAT 104497125, Матични број: 17658832, број 612-00-00426/2016-06 од 08.03.2016. године у оквиру образовно-научног поља: МД
О б р а з л о ж е њ е

Високошколскa установа УНИВЕРЗИТЕТ СИНГИДУНУМ-ПОСЛОВНИ ФАКУЛТЕТ ВАЉЕВО са седиштем у  DOCVARIABLE ConvertString(Adresa,1,5) \* MERGEFORMAT Железничка 8,  DOCVARIABLE ConvertString(Sediste,1,5) \* MERGEFORMAT ВАЉЕВО, је дана 08.03.2016. године поднела захтев за акредитацију студијског програма  ОАС4 - СЕСТРИНСТВО  под бројем 612-00-00426/2016-06. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12 - I - 25, 101/12 - I - 26, 13/14).

У складу са чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештаји рецензената о извршеној анализи достављене документације са оценом и извештај поткомисије који садржи и оцену достављени су Комисији за акредитацију и проверу квалитета. 
У наставку текста написане су таксативно све оригиналне примедбе рецензената на студијски програм редоследом који је прецизиран Стандардима за акредитацију. Од круцијалног значаја је неиспуњавање захтева стандарда 4, 5. и 9.
У тексту између Уводне табеле и Стандарда 1 (Основни подаци о заједничком студијском програму) који није обавезни део званичне документације, у другом пасусу стоји да ће студенти добијати диплому Пословног факултета Ваљево, што је погрешно.

На сајту је објављена информација да се после три године студија стиче звање Медицинска сестра, што није тражено акредитацијом. Није прихватљиво да се реализацијом истог студијског програма могу стећи два звања као што је наведено на сајту Пословног факултета Ваљево (да се после три године добије звање медицинска сестра, а после четири дипломирана медицинска сестра). 
Није задовољен услов да ће адекватно клиничко искуство моћи да сe стиче у окружењу и под надзором квалификованог наставног особља, где је број квалификованог особља и опреме примерен за сестринско збрињавање пацијента, што је наведено у Закону о регулисаним професијама и другим европским докуметима (Директовa 2005/36 ЕЦ; Директива 2013/55/ЕУ Европског парламента и Савета од 20. новембра 2013; Стандарди Светске здравствене организације - European Union Standards for Nursing and Midwifery).

Уговором нису прецизирани услови ангажовања наставника, начин реализације практичне наставе и стицања вештина, с обзиром на чињеницу да наставници нису запослени у клиничким наставним базама где бораве пацијенти и болесници. Клиничко образовање неће бити спроведено у складу са захтевима у напред наведеним документима, па се неће стећи одговарајуће клиничко искуство у оквиру наведених компетенција, због  начина организовања наставе и начина ангажовања наставника. Наиме, наставници са Универзитета Бијељина за клиничке предмете, нису запослени у клиничким наставним базама у Ваљеву где се програм реализује, а  наставници и сарадници ангажовани на клиничким предметима нису поделили  радно време између ВШУ и одговарајуће здравсрвене установе (Члан 73. Закона о високом образовању).

Иако се у Стандарду 2. наводи да је циљ овог програма образовање кадра који ће професионално функционисати на свим нивоима здравствене заштите (примарни, секундарни, терцијарни ниво), а на основу стеченог специфичног знања у току образовног процеса на Пословном факултету Ваљево,  то је само декларативне природе, као и остали наводи у тексту овог стандарда и није у складу са датим могућностима које се нуде начином организовања наставе. Да би овај студијски програм обезбедио стицање компетенција за препознатљиву и јасну професију потребно је усклађивање  наставног програма са програмима националних медицинских установа и европских високошколских институција које се баве образовањем овог профила (са аспекта укључивања наставног особља посебно за клиничке предмете, са аспекта  методолошког приступа и  квалитета наставног процеса у клиничким наставним базама под супервизијом и под одговорношћу наставника здравствене неге).

Програм би се изводио као заједнички програм две високошколске установе, Универзитет "Бијељина" и Пословни факултет Ваљево. 

Високошколска установа Пословни факултет Ваљево, која по заједничком Уговору (који је веома штур на 1,5 стр) обезбеђује све материјалне и просторне ресурсе за реализацију заједничког студијског програма је из ДХ поља, и до сада нема акредитоване програме из поља медицине. 
Овај студијски програм није у складу са основним задацима и циљевима те установе. Програм није усаглашен са другим програмима ВШУ где би се изводио. 

Факултет здравствених студија Универзитета Бјељина реализује струковни трогодишњи програм Сестринство. Наставници који изводе наставу на овом студијском програму, а имају заснован радни однос на Универзитету Бјељина  из ужих клиничких научних области у пољу медицинских наука, нису у радном односу са наставним базама на начин на који предвиђа Закон о високом образовању Републике Србије и одговарајући стандарди за акредитацију.

Декларативно је у оквиру посебних циљева добро наведено које ће вештине и компетенције студенти стећи. Међутим, начин организовања наставе не може да подржи добро конципиране жеље и наводе. Циљеви и исходи студијског програма (исходи учења) могу бити остварљиви једино ако опредељују садржај наставног програма и његову организацију, наставне методе и стратегију као и одговарајуће ангажовање наставника, што овде није случај. Начин организовања наставе у наставним базама где нису запослени наставници који изводе теоретску и практичну активну наставу указује да програм нема практичнан приступ студијама и одговарајућу сарадњу са релевантним институцијама током реализације студијског програма.

Ако се узме у обзир да се компетенције стичу током процеса рада и истовременог учења студената у болничким и клиничким одељењима, диспанзерима, амбулантама и специјализованим центрима и установама, као и током кућног лечења, наставници и сарадници који изводе активну практичну наставу, при чему су запослени само у ВШУ, не могу да допринесу реализацији наведених компетенција.  
Овај ниво студијског програма - основне академске  студије Сестринство са аспекта могућег приступа даљим студијама - мастер академским и докторским, не пружа довољно стручних, а посебно научних компетенција на којима би се базирао даљи приступ вишим нивоима студија. У наведеним компетенцијама, као и у курикулуму студијског програма, ниједна се не односи на истраживање и стицање знања кроз приступ медицини заснованој на доказима, што би било од велике важности за овај ниво академских  студија. 

У складу са наведеним циљевима и компетенцијама нису успостављени одговарајући стандарди за обим наставе, избор предмета, начине извођења наставе и избор наставника и сарадника који учествују у њеној реализацији.

У додатку дипломе није приказан курикулум са називима предмета, бројем часова и ЕСПБ, што је уобичајена процедура.

Најчешће је, без обзира на врсту предмета и описане исходе број предиспитних поена и поена на испиту распоређен  на исти начин, што није у складу препоруком да ВШУ мора да успостави склад између наставних метода, исхода учења и критеријума оцењивања; да опише методе наставе оријентисане ка учењу студената и систем оцењивања заснован на мерењу исхода учења. За већину предмета исходи су веома штуро дефинисани. Тако нпр. за предмет Нега хирушких болесника са основама хирургије, исход је дефинисан на следећи начин: "Студент овладава теоријским и апликативним знањима, као предуслов имплементације у здравственој пракси". 

Код свих предмета је број предиспитних поена 70 и распоређен је на исти начин, што није у складу са природом свих предмета: код предмета који немају стручну праксу активно учешће у настави има 10 поена и колоквијуми 1 и 2 по 30 поена, док код предмета који имају стручну праксу колоквијуми 1 и 2 имају по 25 поена, а стручна пракса 10 поена. За предмете Стручна клиничка пракса 1 и 2 и Летња стручна пракса 1 и 2 предвиђено је 50 поена за присуство и залагање на стручној пракси и 20 поена за дневник стручне праксе, а уместо испита планирано је 30 поена за одбрану дневника стручне праксе. 
Критеријуми и начини  оцењивања морају бити засновани на исходима учења, заједно са методологијом наставе,  како би омогућили да се исходи провере и постигну. Сваки предмет има готово исти начин оцењивања према дистрибуцији бодова у предиспитним и испитним активностима, што није добро, те је потребно прилагодити начине оцењивања (тест, само усмени, само практични, и усмени и практични) врсти предмета и његовим исходима.

Није усаглашена заступљеност предмета по типу предмета (Стандард 5, Табела 5.4 – 5.7 Листе предмета на студијском програму првог нивоа, по типу предмета): 

	академско-општеобразовни
	15,2%, 

	теоријско-методолошки
	19,6%, 

	научно-стручни
	29,1% 

	стручно-апликативни 
	36,1%


са подацима из електронског обрасца:

	Академско-општеобразовни
	0.15

	Теоријско-методолошки
	0.2

	Научно-стручни
	0.35

	Стручно-апликативни
	0.3


Студијски програм има у просеку 20 часова активне наставе недељно, од тога 13,25 часова предавања и 6,75 часова вежби, односно 2400 часова активне наставе.  Овакав распоред активне наставе није у складу са захтевима исказаним у Директовама 2005/36 ЕЦ и 2013/55/ЕУ, као и са Законом о регулисаним професијама и признавању професионалних квалификација,  где се наводи: "Оспособљавање за медицинску сестру опште неге састоји се од најмање 4.600 сати теоријског и клиничког оспособљавања у пуној сатници током најмање три године стручног образовања или струковних студија, а које може бити исказано у одговарајућим ЕСПБ бодовима. Трајање теоријског оспособљавања из става 2. овог члана представља најмање једну трећину, а трајање клиничког оспособљавања најмање једну половину минималног трајања оспособљавања". 

Установа која изводи овај студијски програм морала би да достави распоред наставе (посебно за  часове активне наставе, часове - остало и часове стручне праксе) са назнаком места, тј. здравствене установе у којој се изводи настава, као и имена лица задужена за тај предмет и њихов статус у установи (запослен у наставној бази, запослен у другој ВШУ, итд.). Тек се на тај начин може укрштањем наведених података и исхода учења проценити да ли се под наведеним условима и са капацитетом којим установа располаже могу остварити предвиђени исходи и компетенценције студената. Наставну базу у високошколској установи повезује наставник (сарадник) путем радноправног статуса у складу са чл. 73 ст. 3акона о високом образовању.  Здравствене установе не могу да се користе као наставне базе уколико у њима нису радно ангажовани наставници, односно сарадници. Овде то није остварено, те је и незаконито такво извођење наставе готово за све клиничке предмете. Примера је много, а може се издвојити овај: за предмет НЕГА ЗАРАЗНИХ БОЛЕСНИКА И ИНФЕКТИВНЕ БОЛЕСТИ (бр. часова недељно предавање/вежбе/остало: 4+2+8 ангажован је само један наставник проф. др Предраг Чановић, који није у сталном радном односу са Пословним факултетом Ваљево, нити је запослен у наставној бази, тј. у здравственој установи у Ваљеву. 

Посебно је извојен предмет Стручна клиничка пракса и Летња стручна пракса, али није дат назив здравствене установе, као ни имена наставника у радном односу или ван радног односа који би пратили ове важне активности студената. У картонима предмета Стручна клиничка пракса и Летња стручна пракса нису унета имена наставника који су задужени за ове предмете, што је обавеза ВШУ ако суштински, а не формало остварује овај студијски програм. У Закону о здравственој заштити је чл. 115-118. предвиђено да се образовном и научноистраживачком делатношћу баве само здравствене установе на терцијерном нивоу - клинике, институти, клиничко-болнички и клинички центри. Уговори које је ВШУ потписала са наставним базама за извођење клиничке наставе и стручне праксе најчешће не припадају овом типу здравствених установа.  

Проценат научно-стручних предмета је мањи од захтева стандарда, а како се ради о студијском програму који припада академским студијама и који даје проходност за упис на МАС и докторске студије, овакав однос предмета није прихватљив.  

Програм је усклађен са три пеограма из ЕУ, од којих је један  Универзитет Andrzej Frycz Modrzewski Krakow, Факултет здравствених и медицинских наука, трогодишње студије првог степена и потом једногодишње студије другог степена. Све информације су на пољском језику, па није могуће да се процени да ли се ради о академским или струковним студијама. 

Програм конципиран на овај начин у великој мери одговара програму струковних студија чије је трајање продужено за једну годину. За академске студије сестринства програм није целовит и свеобухватан и не нуди посебне услове за стицање вишег нивоа стручног и научног знања која би студентима након дипломирања омогућила већу самосталност у раду и виши степен способности у организовању здравствене неге у односу на профил струковна медицинска сестра.      

С обзиром да се ради о програму из поља медицине, питања из опште културе нису битна за проверу способности студената за студије на овом студијском програму. Због претходног потребног предзнања, требало би да упис на овај студијски програм буде дозвољен само кандидатима који су завршили средње школе медицинског усмерења.

Број ЕСПБ је различит за поједине предмете, а такође је различит и за предмете који имају исти број часова, односно исти за предмете који имају различит број часова. Није наведено којом методологијом је одређен број ЕСПБ за сваки предмет.

На основу увида у картоне наставника дају се следеће примедбе: 

1.
За предмет Патологија планиран је наставник З. Милосављевић, биран за област Хистологија и ембриологија, требало би да се ангажује и патолог. 

2.
За предмет нега хируршких болесника са основама хирургије планиран је З. Јокић, гинеколог и акушер, требало би ангажовати и специјалисту опште хирургије. 

3.
За предмет Породична медицина  планиран је Ж. Мијаиловић, биран за предмет Инфективне болести, требало би да се ангажује и специјалиста Опште медицине. 

4.
За предмет Комуникологија у здравству планиран је Ф. Ђоковић, биран за област Туризам и хотелијерство. Требало би додати и наставника из области.
5.
За предмет Туризам и здравље планирана је И. Дамњановић, бирана за област Менаџмент у туризму. Требало би додати и наставника из области.

За све друге наставнике, осим Марије Младеновић за предмет Педијатрија,  ангажоване на клиничким предметима, не постоје подаци да су радно ангажовани у Здравственом центру Ваљево. Тако нпр. за наставника Зорана Јокића, специјалисту гинекологије и акушерства ангажованог за извођење наставе и на предмету Нега хирушких болесника са основама хирургије (4+2+8) у радној књижици стоји само печат Пословног факултета Ваљево датум 1.03.2016. год. и две претходне празне рублике. 
Последњи подаци односе се на 2014. год.  када је у књижици и затворен радни однос. За предмет Здравствена нега у гинекологији и акушерству поред Зорана Јокића ангажован је и Милан Петровић, специјалиста гинекологије и акушерства који је са пуним радним временом запослен на Клиници Народни фронт у Београду. 

За наставнике запослене на Факултету здравствених студијс Бијељина приложене су копије уговора и то: уговор о раду на неодређено време (Д. Јовановић),  уговори о извођењу наставе у овој школској години (А. Рашковић, Н. Дикић, П. Чановић, С. Домазет, Ж. Мијаиловић) и уговори о раду на одређено време (Д. Зечевић, Н. Анђелковић, С. Миљковић. Ж. Кривокапић, С. Милосављевић). Неприхватљиво је да партнерска институција, у овом случају Универзитет "Бијељина", из Бијељине, која је ангажовала наставнике Уговором о раду или Уговором о извођењу наставе из других ВШУ исте "уступа"  институцији са којом ће изводити заједнички студијски програм, а да они нису запослени са пуним радним временом на Универзитету "Бијељина". Наиме, у документацији су приложени уговори (без датума потписивања, без података о стручној спреми и институцији у којој је наставник стекао наставничко звање итд) потписани између наставника и Универзитет "Бијељина", где није наведена ни специјализација  наставника, ни за који је предмет ангажован. Тако нпр. у Уговору потписаном између Драгана Жечевића (ангажованог за предмет Ургентна медицина, реаниматологија и интезивна здравствена нега)  и послодавца Универзитета "Бијељина"  стоји да се радник са местом пребивалишта Нови Сад "прима на одређено вријеме од 31.05.2016. год. ради обављања посла чије је трајање унапријед одређено природом и врстом посла". Исти текст је присутан и у Уговору Небојше Анђелковића са местом пребивалишта Крагујевац. У Књизи наставника стоји у рублици - Назив институције у којој наставник ради са пуним радним временом -  и од када:  Универзитет „Бијељина“, Факултет здравствених наука, без обзира на чињеницу да то не одговара истини. Исти податак (избор на Факултет медицинских наука у Крагујевцу рад са пуним радним временом на Универзитету "Бијељина") присутан је и за наставнике: Мирко А. Росић, Предраг С. Чановић, Жељко Д. Мијаиловић, Небојша В. Анђелковић и Зоран В. Милосављевић. Наравно, нико од наведених наставника, као и оних који нису овде побројани, није радно ангажован у Здравственим установама у којима се изводи клиничка настава, што је у супротности са Законом о високом образовању (Члан 73). Због свега наведеног, може се констатовати да документација не садржи све релеватне податке, који укључују и распоред часова, место одржавања практичне наставе (вежбе и остали часови), као и списак наставника и сарадника, који су радно ангажовани у наставним базама где се по распореду настава одвија.

Три наставника нису запослена у високошколским установама (ови наставници нису поделили радно време између ВШУ и друге установе која  није ВШУ).

За многе наставнике у електронском обрасцу наведено је да су запослени са пуним радним временом на Универзитету "Бијељина", иако истовремено за њих постоје Уговори о раду или Уговори о Уговори о извођењу наставе, а њихов избор у наставничка звања није извршен на Универзитету "Бијељина", па се % о запосленим наставницима са пуним радним временом мора прихватити са резервом.

Како за сараднике није приложен CV, тј. нису реферисани у књизи наставника, није могуће проверити да ли су ови бирани у сарадничка звања или само ангажовани Уговором. Истовремено, према закону о Високом образовању за сарадничка звања је потребно да буде испуњен услов: најмања просечна осена 8, и да су студенти мастер, односно докторских студија. То такође није доступна информација. 

Како се ради о академским студијама, потребан је већи број радова у међународним часописима са рецензијом у последњих 10 година. Квалификације неких наставника и сарадника не одговарају нивоу њихових задужења, као ни приложене референце. Тако нпр. за предмет Нега хируршких болесника са основама хирургије ангажован је З. Јокић, специјалиста гинекологије и  акушерства. Међутим, највећи недостатак је чињеница да клинички наставни капацитети не покривају одговарајуће клиничке предмете студијског програма, тј. да наставници ангажовани на клиничким предметима  нису радно ангажовани на клиникама где се изводи практична настава и да је одређена наставна база у којој нема лежећих болесника неадекватна за стицање дефинисаних исхода предмета у оквиру ове законом регулисане професије. Такође, студенти не могу без надзора (стручна пракса)  или често само са једним клиничким асистентом (одговорним за редовне практичне вежбе и часове - остало) имати квалитетну наставу.

У електронском обрасцу који је Установа попуњавала, код категорије типа предмета није предвиђена опција клиничких предмета, па је и за клиничке предмете 10, а не 5 студената у групи.

Из Регионалог центра за динамичку психијатрију Ваљево, Медицинске школе „Др Миша Пантић“ Ваљево и Лекарске ординације опште праксе "DOBB" нема ангажованих сарадника. Међутим, ове наставне базе, сем Опште болнице Ваљево (из које је ангажован само један сарадник) не припадају установама терцијалног нивоа.

Установа је морала да документује да су наставници и сарадници који изводе наставу на клиничким предметима, специјалисти одговарајуће гране медицине, запослени у наставним базама где се настава по приложеном распореду обавља (требало је доставити прилог: распоред клиничке практичне наставе за све предмете и све године студија у одговарајућим клиничким наставним базама на недељном нивоу, узимајући у обзир величину групе за извођење практичне наставе на клиничким предметима (5) за тражени број студената - 40, као и имена наставника запослених у одговарајућим здравственим установама где се настава изводи.

Установа није обезбедила лабораторије и посебну опрему за извођење наставе на предклиничким предметима. У Табели 10.2 Листа опреме за извођење студијског програма, није приказана никаква опрема за извођење практичне наставе за предклиничке предмете као што су: Анатомија и хистологија са ембриологијом, Физиологија, Фармакологија, Патологија, што се сматра недостатком. Ови предмети се морају организовати у просторијама ВШУ са посебном опремом која треба да буде приказана. Такође у уговорима које је ВШУ потписала са наставним базама потребно је да се наведу сви капацитети здравствене установе (постојећи број болесничких постеља, опремљеност здравствене установе, као и њене референтне вредности у пружању здравствених услуга). Планирано је да се практична настава изводи у здравственим установама које би морале имати опрему за ту намену.

Листа библиотечких јединица релевантних за студијски програм треба да буде дужа. Из табеле Покривеност обавезних предмета литературом види се да нема уџбеника чији су аутори наставници са ВШУ које изводе овај заједнички студијски програм. Такође, издања предложених уџбеника су стара и нису прилагођена програму Сестринство. Формално су сви предмети покривени уџбеницима, један број књига је на страном језику, већи број су старија издања и нису прикладна за образовање медицинских сестара.

Поткомисија на основу увида у документацију студијског програма  и извештаја рецезената утврдила да студијски програм ОАС4 - СЕСТРИНСТВО не испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, те предлаже Комисији да донесе решење о одбијању.
Имајући у виду предлог поткомисије, Комисија је утврдила да УНИВЕРЗИТЕТ СИНГИДУНУМ-ПОСЛОВНИ ФАКУЛТЕТ ВАЉЕВО, са седиштем у  DOCVARIABLE ConvertString(Adresa,1,5) \* MERGEFORMAT Железничка 8,  DOCVARIABLE ConvertString(Sediste,1,5) \* MERGEFORMAT ВАЉЕВО, за студијски програм ОАС4 - СЕСТРИНСТВО  није отклонио недостатке из акта упозорења те да не испуњава стандарде у погледу квалитета студијског програма. Сагласно наведеном  Комисија за акредитацију и проверу квалитета је на седници одржаној 22.04.2016. године донела решење као у диспозитиву.

Упутство о правном средству: Против овог решења може се изјавити жалба Националном савету за високо образовање у року од 30 дана од дана пријема.

